Er du ansat i få vagter eller har en tilsvarende lav indtægt, kan du søge om nedsat kontingent i en periode. Muligheden er primært målrettet medlemmer, der er på vej ud af arbejdsmarkedet pga. efterløn og pension og derfor har et forventet sparsomt brug for services fra Jordemoderforeningens sekretariat. Muligheden er også tiltænkt jordemødre, som er ved at starte egen praksis eller lignende, og som derfor i en periode har brug for luft i økonomien til at få fodfæste som selvstændige. Nedsat kontingent til medlemmer med få vagter kan søges af: • Medlemmer der er ansat op til 8 timer i gennemsnit pr. uge • Privatpraktiserende under opstart, hvis indtjening er maksimalt svarende til 8 timers vagter pr. uge Nedsat kontingent kan søges for 2 kvartaler ad gangen, dog max 4 kvartaler i alt (dog længere hvis du supplerer efterløn eller pension med få vagter). Herefter indplaceres du automatisk på normal sats. Du skal ikke indsende dokumentation, men i ansøgningen bliver du bedt om at erklære, at oplysningerne er korrekte. HUSK: Du skal ved ansøgning angive en periode og genansøge inden periodens ophør. Hvis du vil ændre dit medlemskab til aktiv på få timer, skal du vælge: • Gå til skift af medlemskab Du skal sende ændringen med mindst en måneds varsel til udgangen af et kvartal, det vil sige 28/2, 31/5, 31/8 og 30/11, for at ændringen kan få virkning fra næste kvartal. Kontingent: 305 kr. pr. måned (kontingentet opkræves en gang i kvartalet) Husk at kontingentet er fradragsberettiget, hvilket betyder, at det trækkes fra det beløb, du beskattes af. Derfor bliver din reelle udgift væsentligt mindre. Jordemoderforeningen indberetter beløbet til SKAT, så det automatisk vil fremgå af din selvangivelse.